techiaith/cofnodycynulliad_en-cy huggingface dataset:
English: I thank you for that answer. The fourteenth of June is the start of the Royal Life Saving Society's Drowning Prevention Week and the purpose is to raise awareness around water safety and drowning prevention. Tragically, one person drowns accidentally every 20 hours in the UK and many others experience life-changing injuries as a consequence of near-drowning. That is why awareness-raising campaigns are so important. The Royal Life Saving Society UK, the Royal National Lifeboat Institution and Dŵr Cymru work tirelessly throughout the year to raise awareness, and I would like to thank them for their commitment and their hard work. With the summer holidays just around the corner, that is a peak time for these types of accidents, and I'm sure you'll agree that it's crucial that the water safety and drowning prevention messages are heard loud and clear. The UK drowning prevention strategy between 2016 and 2026 developed by their members aims to reduce drowning fatalities by 50 per cent. And remember that figure - that it's one person accidentally drowned every 20 hours in the UK. That is a scary figure. So, First Minister, what actions are the Welsh Government taking to help those who are aiming to reduce drowning to continue their very good work here in Wales?
Welsh: Diolchaf i chi am yr ateb yna. Y pedwerydd ar ddeg o Fehefin yw dechrau Wythnos Atal Boddi y Gymdeithas Frenhinol Achub Bywydau a'r diben yw codi ymwybyddiaeth ynghylch diogelwch dŵr ac atal boddi. Yn drasig, mae un person yn boddi'n ddamweiniol bob 20 awr yn y DU ac mae llawer o bobl eraill yn dioddef anafiadau sy'n newid eu bywydau o ganlyniad i fod bron â boddi. Dyna pam mae ymgyrchoedd codi ymwybyddiaeth mor bwysig. Mae Cymdeithas Frenhinol Achub Bywydau y DU, Sefydliad Cenedlaethol Brenhinol y Badau Achub a Dŵr Cymru yn gweithio'n ddiflino drwy gydol y flwyddyn i godi ymwybyddiaeth, a hoffwn ddiolch iddyn nhw am eu hymroddiad a'u gwaith caled. Gyda gwyliau'r haf ar y gorwel, dyma'r cyfnod brig i ddamweiniau o'r fath, ac rwy'n siŵr y byddwch chi'n cytuno ei bod yn hanfodol bod y negeseuon diogelwch dŵr ac atal boddi yn cael eu clywed yn uchel ac yn glir. Nod strategaeth atal boddi'r DU rhwng 2016 a 2026 a ddatblygwyd gan eu haelodau yw lleihau marwolaethau trwy foddi gan 50 y cant. A chofiwch y ffigur hwnnw - ei fod yn un person sy'n boddi'n ddamweiniol bob 20 awr yn y DU. Mae hwnnw'n ffigur brawychus. Felly, Prif Weinidog, pa gamau y mae Llywodraeth Cymru yn eu cymryd i helpu'r rhai sy'n ceisio lleihau achosion o foddi i barhau eu gwaith da iawn yma yng Nghymru?
English: I thank Joyce Watson for that question and share very much with her her thanks to those voluntary organisations that do so much in awareness raising and in the direct provision of services. My colleague Lesley Griffiths met with the Royal Life Saving Society in November of last year as part of our water safety strategy development for Wales and officials continue to work with them on the development of that strategy. Llywydd, we work with a wide range of organisations that try to bring about the sort of improvement that Joyce Watson has referred to. Dŵr Cymru's One Last Breath campaign, for example, is aimed at safety in reservoirs in Wales and the risk of drowning in inland waters, for example through cold water shock, when young people in particular plunge into a reservoir after a hot day. Dŵr Cymru provides sessions in schools, they provide direct advice, they go on the radio, on social media; all those awareness-raising possibilities to which Joyce Watson refers. And then we directly fund activity here in Wales. Over 11,000 children took part in water safety awareness sessions in Wales in 2018. They involve the RNLI, they involve the Royal Life Saving Society and those sessions were directly the result of funding that the Welsh Government provides.
Welsh: Diolchaf i Joyce Watson am y cwestiwn yna ac rwy'n sicr yn rhannu gyda hi ei diolch i'r mudiadau gwirfoddol hynny sy'n gwneud cymaint o ran codi ymwybyddiaeth a'r ddarpariaeth uniongyrchol o wasanaethau. Cyfarfu fy nghyd-Aelod Lesley Griffiths â'r Gymdeithas Frenhinol Achub Bywydau ym mis Tachwedd y llynedd yn rhan o'n datblygiad strategaeth diogelwch dŵr i Gymru ac mae swyddogion yn parhau i weithio gyda nhw i ddatblygu'r strategaeth honno. Llywydd, rydym ni'n gweithio gydag amrywiaeth eang o sefydliadau sy'n ceisio sicrhau'r math o welliant y mae Joyce Watson wedi cyfeirio ato. Er enghraifft, nod ymgyrch Un Anadl Olaf Dŵr Cymru yw sicrhau diogelwch mewn cronfeydd dŵr yng Nghymru a'r perygl o foddi mewn dyfroedd mewndirol, er enghraifft drwy sioc dŵr oer, pan fydd pobl ifanc yn arbennig yn plymio i gronfa ddŵr ar ôl diwrnod poeth. Mae Dŵr Cymru yn darparu sesiynau mewn ysgolion, maen nhw'n darparu cyngor uniongyrchol, maen nhw'n mynd ar y radio, ar gyfryngau cymdeithasol; yr holl bosibiliadau codi ymwybyddiaeth hynny y mae Joyce Watson yn cyfeirio atynt. Ac yna rydym ni'n ariannu gweithgarwch yma yng Nghymru yn uniongyrchol. Cymerodd dros 11,000 o blant ran mewn sesiynau ymwybyddiaeth diogelwch dŵr yng Nghymru yn 2018. Maen nhw'n cynnwys yr RNLI, maen nhw'n cynnwys y Gymdeithas Frenhinol Achub Bywydau ac roedd y sesiynau hynny'n ganlyniad uniongyrchol o gyllid a ddarperir gan Lywodraeth Cymru.
English: Sadly the National Water Safety Forum's water incident database shows that 263 people lost their lives in accidental drownings across the UK last year, and only this year, First Minister, just a few weeks ago, a young boy of 13 in my constituency lost his life. River and Sea Sense, however, is a fantastic organisation based in Conwy county borough, and it was set up as a positive response to the tragic drowning of the son of Mrs Debbie Turnbull, Christopher Turnbull, at Capel Curig in 2006. This organisation - really, a sole lady doing this - has educated around 200,000 young people and adults across north Wales about the dangers of open water. She has gone into schools. But a lot of this teaching and awareness building, she's had to do on her own, with very little, if any, funding. Teaching the dangers of open water is essential, so I'm extremely grateful for the work of River and Sea Sense. First Minister, I would like to see our schools do more too, so will you explain what place water safety and drowning prevention will have in the new curriculum going forwards?
Welsh: Yn anffodus, mae cronfa ddata digwyddiadau dŵr y Fforwm Diogelwch Dŵr Cenedlaethol yn dangos bod 263 o bobl wedi colli eu bywydau mewn achosion o foddi damweiniol ledled y DU y llynedd, a dim ond eleni, Prif Weinidog, ychydig wythnosau yn ôl, collodd bachgen ifanc 13 oed yn fy etholaeth i ei fywyd. Fodd bynnag, mae Synnwyr Afon a'r Môr yn sefydliad gwych wedi ei leoli ym mwrdeistref sirol Conwy, ac fe'i sefydlwyd mewn ymateb cadarnhaol i foddi trasig mab Mrs Debbie Turnbull, Christopher Turnbull, yng Nghapel Curig yn 2006. Mae'r sefydliad hwn - un wraig sy'n gwneud hyn mewn gwirionedd - wedi addysgu tua 200,000 o bobl ifanc ac oedolion ledled y gogledd am beryglon dŵr agored. Mae hi wedi mynd i ysgolion. Ond llawer o'r addysgu a'r codi ymwybyddiaeth hwn, bu'n rhaid iddi ei wneud ar ei phen ei hun, heb fawr ddim cyllid, os o gwbl. Mae addysgu am beryglon dŵr agored yn hanfodol, felly rwy'n hynod ddiolchgar am waith Synnwyr Afon a'r Môr. Prif Weinidog, hoffwn weld ein hysgolion yn gwneud mwy hefyd, felly a wnewch chi esbonio pa le fydd gan ddiogelwch dŵr ac atal boddi yn y cwricwlwm newydd yn y dyfodol?
English: I thank the Member for that. I congratulate, of course, her constituent for the work that she carries out in memory of her son, Christopher. We know that right across Wales, there are really dedicated groups of people who take up a cause because they have had that direct personal experience of it in their own lives, and the hours and dedication that they provide to those causes is a remarkable and heartening feature of that sense of community that we are still lucky enough to have in Wales. The Member is right to point to the importance of what goes on in school. By the end of key stage 2, we are clear that pupils should be able to swim unaided for a sustained period of time, and 64,000 pupils in Wales attended school swimming sessions in the last academic year. Pioneer schools involved in the new curriculum have already recognised that the importance of swimming goes far beyond it just being another mode of physical activity. And in the development of the curriculum through those pioneer schools, the emphasis on swimming has moved towards its safety aspects as well as to its recreational possibilities. So, I know that the Minister for Education is aware of that work and is taking that forward into the broader development of the curriculum on which we are currently engaged.
Welsh: Diolchaf i'r Aelod am hynny. Hoffwn longyfarch, wrth gwrs, ei hetholwr am y gwaith y mae hi'n ei wneud er cof am ei mab, Christopher. Rydym ni'n gwybod, ledled Cymru, fod grwpiau ymroddedig iawn o bobl sy'n ymgymryd ag achos oherwydd eu bod nhw wedi cael y profiad personol uniongyrchol hwnnw ohono yn eu bywydau eu hunain, ac mae'r oriau a'r ymroddiad y maen nhw'n eu rhoi i'r achosion hynny yn nodwedd ryfeddol a chalonogol o'r synnwyr hwnnw o gymuned yr ydym ni'n dal yn ddigon ffodus o'i gael yng Nghymru. Mae'r Aelod yn iawn i dynnu sylw at bwysigrwydd yr hyn sy'n digwydd yn yr ysgol. Erbyn diwedd cyfnod allweddol 2, rydym ni'n eglur y dylai disgyblion allu nofio heb gymorth am gyfnod estynedig o amser, a mynychodd 64,000 o ddisgyblion yng Nghymru sesiynau nofio yn yr ysgol yn y flwyddyn academaidd ddiwethaf. Mae ysgolion arloesi sy'n cymryd rhan yn y cwricwlwm newydd eisoes wedi cydnabod bod pwysigrwydd nofio yn mynd ymhell y tu hwnt i'r ffaith ei fod yn fath arall o weithgarwch corfforol. Ac wrth ddatblygu'r cwricwlwm drwy'r ysgolion arloesi hynny, mae'r pwyslais ar nofio wedi symud tuag at ei agweddau diogelwch yn ogystal â'i bosibiliadau hamdden. Felly, gwn fod y Gweinidog Addysg yn ymwybodol o'r gwaith hwnnw ac yn bwrw ymlaen â hynny yn natblygiad ehangach y cwricwlwm yr ydym ni'n ymwneud ag ef ar hyn o bryd.
English: Llywydd, the post-16 sector is central to our plans to improve Welsh skills levels, economic prosperity and social mobility. Our reforms to post-compulsory education and training will bring the sector together under a single regulatory body, with a shared determination to strengthen the quality, relevance and coherence of post-16 learning.
Welsh: Llywydd, mae'r sector ôl-16 yn ganolog i'n cynlluniau i wella lefelau sgiliau Cymru, ffyniant economaidd a symudedd cymdeithasol. Bydd ein diwygiadau i addysg a hyfforddiant ôl-orfodol yn dod â'r sector ynghyd o dan un corff rheoleiddio, gyda phenderfyniad a rennir i gryfhau ansawdd, perthnasedd a chydlyniad dysgu ôl-16.
English: I thank you for that answer, First Minister. It's quite clear that we need to make sure that post-16 education takes us forward. Delivery of post-16 education, as we know, is either through our schools' sixth forms, or through our further education institutions. Now, the FE sector welcomes the comments you've just made, particularly in relation to the vocational arm of the direction of education, because it is important that we address the skills agenda, which we've already identified. However, it also delivers many of the traditional academic pathways. Neath Port Talbot College in my own constituency - or my own area; sorry, Jeremy, it's in your constituency - also talks about A-levels and the academic route, but that will have an impact on the new curriculum coming into those institutions. We need a change and we need to prepare our young people on their education journey, post 16, when the pre-16 changes take place. So, what actions are you taking to ensure that post-16 institutions are prepared to ensure that that journey does continue to run smoothly?
Welsh: Diolchaf i chi am yr ateb yna, Prif Weinidog. Mae'n gwbl eglur bod angen i ni sicrhau bod addysg ôl-16 yn ein symud ni ymlaen. Mae darparu addysg ôl-16, fel y gwyddom, naill ai drwy'r chweched dosbarth yn ein hysgolion, neu drwy ein sefydliadau addysg bellach. Nawr, mae'r sector addysg bellach yn croesawu'r sylwadau yr ydych chi newydd eu gwneud, yn enwedig o ran cangen alwedigaethol cyfeiriad addysg, oherwydd mae'n bwysig ein bod ni'n mynd i'r afael â'r agenda sgiliau, yr ydym ni eisoes wedi ei nodi. Fodd bynnag, mae hefyd yn darparu llawer o'r llwybrau academaidd traddodiadol. Mae Coleg Castell-nedd Port Talbot yn fy etholaeth fy hun - neu fy ardal fy hun; mae'n ddrwg gen i, Jeremy, mae yn eich etholaeth chi - hefyd yn sôn am gymwysterau safon uwch a'r llwybr academaidd, ond bydd hynny'n effeithio ar y cwricwlwm newydd sy'n dod i mewn i'r sefydliadau hynny. Mae angen newid arnom ni ac mae angen i ni baratoi ein pobl ifanc ar eu taith addysg, ar ôl 16 oed, pan fydd y newidiadau cyn-16 yn digwydd. Felly, pa gamau ydych chi'n eu cymryd i sicrhau bod sefydliadau ôl-16 yn barod i sicrhau bod y daith honno'n parhau yn ddidrafferth?
English: Llywydd, I want to agree with what David has said about the importance of having that seamless transition from the new curriculum for three to 16-year-olds and what happens in post-compulsory education. It's why FE colleges have been directly involved in the construction of the new curriculum, with representatives sitting on each of the groups that have developed the guidance for each of the new four areas of learning and experience. And their feedback has been very important in making sure that A-level syllabuses and A-level teaching are grounded in the new curriculum and everything that we hope it will bring. In the autumn of this year, Llywydd, Qualifications Wales will consult on the approach to qualifications to support that new curriculum. A key consideration in their work will be ensuring that new arrangements maintain access to the full range of A-levels, and, of course, FE colleges will be fully involved in that work.
Welsh: Llywydd, hoffwn gytuno â'r hyn y mae David wedi ei ddweud am bwysigrwydd cael y pontio di-dor hwnnw o'r cwricwlwm newydd i blant a phobl ifanc tair i 16 oed a'r hyn sy'n digwydd mewn addysg ôl-orfodol. Dyna pam mae colegau addysg bellach wedi cymryd rhan uniongyrchol yn y gwaith o lunio'r cwricwlwm newydd, gyda chynrychiolwyr yn aelodau o bob un o'r grwpiau sydd wedi datblygu'r canllawiau ar gyfer pob un o'r pedwar maes dysgu a phrofiad newydd. Ac mae eu hadborth wedi bod yn bwysig iawn i wneud yn siŵr bod meysydd llafur safon uwch ac addysgu safon uwch wedi eu gwreiddio yn y cwricwlwm newydd a phopeth yr ydym ni'n gobeithio y bydd yn ei gynnig. Yn ystod yr hydref eleni, Llywydd, bydd Cymwysterau Cymru yn ymgynghori ar y dull gweithredu o ran cymwysterau i gefnogi'r cwricwlwm newydd hwnnw. Un ystyriaeth allweddol yn eu gwaith fydd sicrhau bod trefniadau newydd yn cynnal mynediad at yr ystod lawn o gyrsiau safon uwch, ac, wrth gwrs, bydd colegau addysg bellach yn chwarae rhan lawn yn y gwaith hwnnw.
English: I thank Russell George. Powys Teaching Health Board continues to strengthen pain management services in north Powys. Applications for new specialist posts in nursing and physiotherapy close later this month. The existing multidisciplinary service remains fully National Institute for Health and Care Excellence compliant.
Welsh: Diolchaf i Russell George. Mae Bwrdd Iechyd Addysgu Powys yn parhau i gryfhau gwasanaethau rheoli poen yng ngogledd Powys. Bydd ceisiadau am swyddi arbenigol newydd ym meysydd nyrsio a ffisiotherapi yn cau yn ddiweddarach y mis hwn. Mae'r gwasanaeth amlddisgyblaeth presennol yn parhau i gydymffurfio'n llwyr â'r Sefydliad Cenedlaethol dros Ragoriaeth mewn Iechyd a Gofal.
English: Thank you, First Minister, for your answer, but I would say I do think that the Welsh Government needs to have a good look at what pain management provision services are being offered across Wales. Can I ask the First Minister what your views are on the Welsh Government developing a fully funded multidisciplinary service, within the NICE guidelines, of course, to offer local services in particular that would prevent people from having to travel long distances?
Welsh: Diolch, Prif Weinidog, am eich ateb, ond byddwn i'n dweud fy mod i'n credu bod angen i Lywodraeth Cymru edrych yn fanwl ar ba wasanaethau darpariaeth rheoli poen sy'n cael eu cynnig ledled Cymru. A gaf i ofyn i'r Prif Weinidog beth yw eich barn ar Lywodraeth Cymru yn datblygu gwasanaeth amlddisgyblaeth wedi ei ariannu'n llawn, yn unol â chanllawiau NICE, wrth gwrs, i gynnig gwasanaethau lleol yn arbennig a fyddai'n atal pobl rhag gorfod teithio'n bell?
English: I thank Russell George for that. He knows, I'm sure, that the reason why there is a particular focus on pain management services in north Powys is because the service across our border at Oswestry closed on 31 March, commissioners there having decided that the service was too fragile to continue. Four hundred Welsh patients were affected, and I wanted to thank Russell George for some of the help that he has provided in making sure that all those patients in that part of Powys who needed to be contacted - that their details have been released by the Robert Jones and Agnes Hunt hospital to Powys health board. But I assure him that the service that is provided by Powys Teaching Health Board, with psychology, occupational therapy, physiotherapy and nursing all involved in the pain management service, is fully NICE compliant. It's being expanded in order to take on the new patients who will rely on it in future. It's being developed so that it will, for example, have an increased ability to offer Skype consultations so that people don't have to travel those long distances. We are hopeful of being able to fill those specialist posts in nursing and physiotherapy, which are new and fully funded posts, to be able to expand the service. But, as the Member will know, these are scarce people and they're not always as easy to recruit as we would wish them to be, but the money will not be the barrier to that recruitment.
Welsh: Diolchaf i Russell George am hynny. Mae'n gwybod, rwy'n siŵr, mai'r rheswm pam mae pwyslais arbennig ar wasanaethau rheoli poen yng ngogledd Powys yw oherwydd bod y gwasanaeth ar draws y ffin yng Nghroesoswallt wedi cau ar 31 Mawrth, ar ôl i gomisiynwyr yno benderfynu bod y gwasanaeth yn rhy fregus i barhau. Effeithiwyd ar 400 o gleifion o Gymru, ac roeddwn i eisiau diolch i Russell George am rywfaint o'r cymorth y mae ef wedi ei roi i sicrhau bod yr holl gleifion hynny yn y rhan honno o Bowys yr oedd angen cysylltu â nhw - bod eu manylion wedi cael eu rhyddhau gan ysbyty Robert Jones ac Agnes Hunt i fwrdd iechyd Powys. Ond rwy'n ei sicrhau bod y gwasanaeth a ddarperir gan Fwrdd Iechyd Addysgu Powys, gyda'r adrannau seicoleg, therapi galwedigaethol, ffisiotherapi a nyrsio i gyd yn cymryd rhan yn y gwasanaeth rheoli poen, yn cydymffurfio'n llawn â NICE. Mae'n cael ei ehangu er mwyn derbyn y cleifion newydd a fydd yn dibynnu arno yn y dyfodol. Mae'n cael ei ddatblygu fel y bydd ganddo, er enghraifft, fwy o allu i gynnig ymgynghoriadau Skype fel nad oes yn rhaid i bobl deithio'r pellteroedd hir hynny. Rydym ni'n obeithiol y gallwn ni lenwi'r swyddi arbenigol hynny ym meysydd nyrsio a ffisiotherapi, sy'n swyddi newydd ac wedi eu hariannu'n llawn, er mwyn gallu ehangu'r gwasanaeth. Ond, fel y bydd yr Aelod yn gwybod, mae'r bobl hyn yn brin ac nid ydyn nhw bob amser mor hawdd i'w recriwtio ag y byddem ni'n dymuno, ond nid yr arian fydd y rhwystr i'r recriwtio hwnnw.
English: Llywydd, our economic action plan sets out our plans to increase employment across Wales. The establishment of regional units allows us to maximise the strengths of these distinct places and identify key economic priorities within each of those areas.
Welsh: Llywydd, mae ein cynllun gweithredu economaidd yn nodi ein cynlluniau i gynyddu cyflogaeth ledled Cymru. Mae sefydlu unedau rhanbarthol yn caniatáu i ni fanteisio i'r eithaf ar gryfderau'r lleoedd penodol hyn a nodi blaenoriaethau economaidd allweddol ym mhob un o'r ardaloedd hynny.
English: Thank you, First Minister. As has already been said, Ford's decision to close the Bridgend plant is a massive blow for my region, which has seen unprecedented job losses over the last few decades. With continuing uncertainty about Tata's Port Talbot steelworks, it is clear that we need a different strategy. Previous economic development plans have failed to improve the region, despite millions of pounds of investment. First Minister, what will you do differently to ensure that there are sufficient high-paid jobs in South Wales West?
Welsh: Diolch, Prif Weinidog. Fel y dywedwyd eisoes, mae penderfyniad Ford i gau gwaith Pen-y-bont ar Ogwr yn ergyd drom i'm rhanbarth i, lle bu colledion swyddi digynsail dros y degawdau diwethaf. Gan fod ansicrwydd parhaus ynghylch gwaith dur Port Talbot, Tata, mae'n amlwg bod angen gwahanol strategaeth arnom. Mae cynlluniau datblygu economaidd blaenorol wedi methu â gwella'r rhanbarth, er gwaethaf buddsoddi miliynau o bunnau. Prif Weinidog, beth fyddwch chi'n ei wneud yn wahanol i sicrhau bod digon o swyddi sy'n talu cyflogau uchel yng Ngorllewin De Cymru?
English: Well, Llywydd, I don't agree with the Member that there haven't been improvements in the region. We have some of the best employment figures that we've ever had in Wales, and the improvement in reducing economic inactivity rates in Wales over the last 12 months has been seven times greater in Wales than across the United Kingdom as a whole. So, there clearly are improvements, and we shouldn't run those down as though they hadn't happened. As far as Tata is concerned, we continue to work very closely with the company to make sure that there isn't uncertainty about its future, and we are fully focused on securing the future of steel making here in Wales. In an earlier answer, I referred to the Oxis Energy plant that has just been announced for Port Talbot in the Member's region. It will be a rechargeable battery manufacturer. It is supported with £3.2 million-worth of investment from the Development Bank of Wales, and is another sign - . Despite the difficulties that have been quite rightly explored on the floor of the Chamber his afternoon, it is part of our determination to fashion a successful future for that part of Wales.
Welsh: Wel, Llywydd, nid wyf i'n cytuno â'r Aelod na fu unrhyw welliannau yn y rhanbarth. Mae gennym ni rai o'r ffigurau cyflogaeth gorau a fu gennym ni erioed yng Nghymru, ac mae'r gwelliant o ran gostwng cyfraddau anweithgarwch economaidd yng Nghymru dros y 12 mis diwethaf wedi bod saith gwaith yn fwy yng Nghymru nag ar draws y Deyrnas Unedig yn ei chyfanrwydd. Felly, mae'n amlwg bod gwelliannau, ac ni ddylem fychanu'r rheini fel pe na bydden nhw wedi digwydd. O ran Tata, rydym ni'n parhau i weithio'n agos gyda'r cwmni i wneud yn siŵr nad oes ansicrwydd ynghylch ei ddyfodol, ac rydym ni'n canolbwyntio'n llwyr ar sicrhau dyfodol cynhyrchu dur yma yng Nghymru. Mewn ateb cynharach, cyfeiriais at y gwaith Oxis Energy sydd newydd gael ei gyhoeddi ar gyfer Port Talbot yn rhanbarth yr Aelod. Bydd yn wneuthurwr batris y gellir eu hail-wefru. Fe'i cynorthwyir gyda gwerth £3.2 miliwn o fuddsoddiad gan Fanc Datblygu Cymru, ac mae'n arwydd arall - . Er gwaethaf yr anawsterau sydd wedi cael eu harchwilio'n gwbl briodol ar lawr y Siambr y prynhawn yma, mae'n rhan o'n penderfyniad i lunio dyfodol llwyddiannus i'r rhan honno o Gymru.
English: I thank the Member for that. It is through effective regulation that we protect the environment and achieve the best outcomes for agriculture through sustainable and resilient businesses. Regulation provides clarity for farmers and businesses, protects standards, and helps to maintain our natural resources.
Welsh: Diolch i'r Aelod am hynny. Trwy gyfrwng rheoleiddio effeithiol yr ydym ni'n diogelu'r amgylchedd ac yn cyflawni'r canlyniadau gorau ar gyfer amaethyddiaeth drwy fusnesau cynaliadwy a chryf. Mae rheoleiddio yn rhoi eglurder i ffermwyr a busnesau, yn diogelu safonau, ac yn helpu i gynnal ein hadnoddau naturiol.